ผลงาน
โดย...แบงก์กลิ้ง
2 ก.ค. 2558

โดย...แบงก์กลิ้ง
วันนี้ครบรอบ 18 ปี ของการประกาศลอยตัวค่าเงินบาทของไทย  คนในตลาดเงินและตลาดทุนร่วมสมัยนั้นจดจำได้ไม่มีวันลืม
นายแบงก์สองคน คือ “บุญทักษ์ หวังเจริญ” ซีอีโอธนาคารทหารไทย และ “อรนุช อภิศักดิ์ศิริกุล” ประธานเจ้าหน้าที่บริหารกลุ่มทิสโก้ นั้นถือเป็นโอกาสที่ได้สร้างงานที่ภูมิใจที่สุดครั้งหนึ่งในชีวิต
บุญทักษ์ ถืองานออกตราสารคล้ายทุนหรือสลิปส์ 2 หมื่นล้านบาท ให้ธนาคารกสิกรไทย ตอนที่ยังทำงานอยู่ที่แบงก์สีเขียว เป็นงานใหญ่ในชีวิต เพราะระดมทุนให้ธนาคารได้โดยไม่ต้องเข้าโครงการขอความช่วยเหลือเงินกองทุนขั้นที่ 1 จากคลัง และต่อมาธนาคารอื่นก็ออกตามแต่ใช้ชื่อใหม่ว่าแคปส์
ส่วนอรนุชนั้น แปลงสินทรัพย์เป็นหลักทรัพย์ หรือซิเคียวรีไทเซชั่น นำเอาสินเชื่อดีมาแปลงเป็นตราสารขาย 6,000 ล้านบาท ทำให้มีการควบรวมสำเร็จทิสโก้จึงรอดจากการถูกปิด